Wat baat die opstanding van Christus jou?
Wat baat Christus se opstanding jou?
July 2, 2017 by oosgemeente	Leave a Comment
“Want as die dode nie opgewek word nie, dan is Christus ook nie opgewek nie; en as Christus nie opgewek is nie, dan is julle geloof nutteloos, dan is julle nog in julle sondes; dan is ook die wat in Christus ontslaap het, verlore. As ons net vir hierdie lewe op Christus hoop, dan is ons die ellendigste van alle mense (1 Kor. 15:16-19).”
Dit is nie dat net hierdie een teks in die Bybel die opstanding van Christus so belangrik ag nie – dit is die getuienis van die hele Woord. En waarom is dit so belangrik? Eers wanneer jy die evangelie oor die opstanding verstaan, sal jy begryp dat die Christelike geloof nie net ’n mooi sedeleer is nie. Dit is nie maar net godsdienstigheid – leef mooi en dan gaan jy hemel toe nie. Dit gaan om verlossing: om regverdiging, heiliging en verheerliking. Sonder ’n kennis daarvan sal al jou kerkbywoning, gebede en goeie dade, ja jou hele geloof nutteloos wees.
Maar watter nut het dit dan? Dit is met hierdie vraag wat ons belydenis in die Heidelbergse Kategismus die opstanding van ons Here uitlê. En dan die antwoord:
Ten eerste het Hy deur sy opstanding die dood oorwin sodat Hy ons die geregtigheid wat Hy deur sy dood verwerf het, deelagtig kon maak. Ten tweede word ons nou ook deur sy krag tot ‘n nuwe lewe opgewek. Ten derde is die opstanding van Christus vir ons n betroubare waarborg van ons salige opstanding.
Regverdiging, heiliging en verheerliking – dit is die voordele wat Christus ons meedeel deur sy opstanding, dit is die weg na die troos in Christus, ’n troos vir liggaam en siel, in lewe en sterwe Daarvan hoor ons vanoggend soos die Skrifte daarvan getuig, as Sy Gees dit óór hulle historisiteit heen optel en Hom aan ons openbaar.
Posted in: Preke	Tagged: apostoliese geloofsbelydenis, Heidelbergse Kategismus, heiliging, opstanding, regverdiging, troos, verheerliking